Pakkumismenetlus: **Twist-tüüpi pinkide ostmine Rakvere avalikku linnaruumi**

Rakvere Linnavalitsus korraldab pakkumismenetluse Twist-tüüpi pinkide ostmiseks Rakvere avalikku linnaruumi.

Pakkumus peab sisaldama tooteid vastavalt tehnilisele kirjeldusele (lisa 2) ja toodete transporti Rakveresse. Pakkumuses palume eraldi ridadena välja tuua toodete ühikhinnad ja transpordi hind. Pakkumuse maksumuse palume välja tuua koos käibemaksuga ja ilma selleta. Pakkumus peab kehtima 60 päeva, palume lisada sellekohane kinnitus pakkumusele.

Tehniline kirjeldus, millest pakkuja peab pakkumuse koostamisel ja edukaks osutunud pakkuja tellimuse täitmisel lähtuma, on esitatud lisas 2.

Pakkumuse esitamine:

Pakkumus ja selle juurde kuuluvad dokumendid peavad olema vormistatud eesti keeles.

Pakkumus peab olema alla kirjutatud pakkuja seadusliku esindaja või tema volitatud isiku poolt;

Pakkumuses peab sisalduma:

1. pakkuja nimi, aadress, registrikood;

2. pakkumuse hind.

Pakkumuse hinnana tuleb esitada toodete ja transpordi kogumaksumus.

Pakkumuse esitamise tähtaeg on 14.05.2020 kell 10.00.

Pakkumus tuleb esitada digitaalselt allkirjastatuna ühes digikonteineris Rakvere Linnavalitsuse e-posti aadressile linnavalitsus@rakvere.ee, pealkirjaga „Twist-pinkide ostmine. Mitte avada enne 14.05.2020 kella 10.05“.

Eduka pakkumuse kriteeriumiks on madalaim hind. Hankija jätab endale õiguse lükata tagasi kõik pakkumismenetluse tingimustele vastavad pakkumused juhul kui pakkumuste maksumused ületavad hankija poolt eeldatud hankelepingu maksumust ja/või hankija eelarvevahenditest tulenevaid võimalusi. Juhul kui kaks või enam madalaima hinnaga pakkumust osutuvad võrdseks, tunnistatakse edukaks pakkumuseks selle pakkuja pakkumus, kes esitas oma hinnapakkumuse ajaliselt varem.

Pakkumismenetluse  tulemusena sõlmitakse edukaks tunnistatud pakkujaga lisas 1 toodud tingimustega lepinguprojekti kohane ostu-müügileping.

Edukaks tunnistatud pakkuja kohustub sõlmima hankijaga hankelepingu hiljemalt 7 päeva jooksul hankijalt vastavasisulise ettepaneku saamisest. Juhul kui edukaks tunnistatud pakkuja hankelepingut  nimetatud tähtaja jooksul hankijast sõltumatutel asjaoludel ei sõlmi, võib hankija käsitleda seda kui pakkujapoolset pakkumusest taganemist.

Rakvere Linnavalitsus ei tee edukale pakkujale ettemakseid, arve esitamine käib toodete üleandmise-vastuvõtmise akti alusel e-arvena.

Lisaküsimuste korral võtta ühendust e-posti aadressil riin.sikka@rakvere.ee või telefonil 5650 9134.